Rikunarita-ORG/Wikinium huggingface dataset:
# TypeScript

|  TypeScript  |
| --- |
|  |
| Tilblivelse | 1. oktober 2012 |
| Paradigme | vis5 paradigmer Multi-paradigme: Funksjonell programmering, generisk programmering, imperativ programmering, objektorientert programmering, hendelsesdrevet programmering |
| Designet og utviklet av | Microsoft |
| Siste versjon(er) | 7.0.2 / 8. jul. 2026 |
| Typetildeling |  løpende, gradvis, strukturell  |
| Filendelse(r) | .ts, .tsx |
| Lisens | Apache License 2.0 |
| Implementert i |
| JavaScript, TypeScript |
| Påvirket av |
| JavaScript, C#, Programmeringsspråket Java, CoffeeScript |

**TypeScript** er et open-source programmeringsspråk utviklet og vedlikeholdt av Microsoft. Det er en strengt syntaktisk overmengde av JavaScript og legger til valgfri statisk skriving til språket. TypeScript er designet for utvikling av store applikasjoner, og transkompilerer til JavaScript. Ettersom TypeScript er en overmengde av JavaScript, er eksisterende JavaScript-programmer også kompatible TypeScript-programmer. Dansken Anders Hejlsberg, sjefsarkitekt på C# og skaperen av Delphi og Turbo Pascal, har vært med på å utvikle TypeScript.

## Referanser

## Eksterne lenker

* (en) Offisielt nettsted

* (en) Offisiell blogg

* (en) TypeScript – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Industriteknikk

En robot som håndterer glass.
**Industriteknikk** er bruk av råstoffer eller materialer i en produksjonsprosess som fremstiller fabrikkens produkter. Administrasjon og drift av næringsvirksomhet, i dette tilfellet produksjon, krever bruk av økonomiske, tekniske og arbeidsmessige ressurser. Industrialisering er en kontinuerlig prosess med endringer i måten produksjonen skjer på.

## Produksjon

Produksjon er den bearbeidningsprosessen som skjer for å fremstille industriprodukter. Den kan skje ved manuelle arbeidsoperasjoner, ved mekaniserte produksjonsprosesser og ved bruk av automatiserte prosesser som styrer produksjonen helt eller delvis automatisk.

## Håndtering

Mellom produksjonstrinnene håndteres bedriftens materialer og produkter manuelt eller ved bruk av tekniske hjelpemidler. Oppbevaring og transport skjer på den måten som tjener hensynet til drift og sikkerhet best mulig. Bruk av hjelpemidler som magasiner, transportører, roboter e.l. gir halv- eller helautomatisk drift av transport og håndtering.

## Markeder

Industribedrifter gjør ofte bruk av varemesser når de skal promotere eller selge sine produkter.

## Se også

* Fluidteknikk
* Industripneumatikk
* Kybernetikk
* Masseproduksjon
* Produksjonsteknikk
* Teknisk innretning

## Eksterne lenker

* Produksjons- og industriteknikk
# De fire edle sannheter

**De fire edle sannheter** i buddhismen er Buddhas fire læresetninger om årsakene til lidelsen i tilværelsen og hvordan denne lidelsen kan fjernes. Det fysiske liv ses på som en lidelse, hvor man er bundet i livshjulet – Samsara inntil man når fullstendig oppvåkning.

1. Sannheten om utilfredsheten: er en konstatering av at, «Det fins lidelse/smerte». Her definerer Buddha hva lidelsen er. Livet er den lidelse som er i fødsel, alderdom, sykdom, død, å være forenet med hva som er ukjærlig og å være skilt fra hva man har kjært.
2. Sannheten om utilfredshetens opphav: er sannheten om lidelsens opprinnelse eller årsak. Lidelsen har en årsak som bunner i årsakskjeden. De tre rot-årsakene som fører til lidelse/smerte er uvitenhet, hat og begjær.
3. Sannheten om utilfredshetens opphør: er sannheten om lidelsens opphør. Buddha påviser at selv lidelse/smerte kun er midlertidig.
4. Sannheten om den åttedelte vei: er sannheten om veien som fører til lidelsens opphør. For å komme ut av lidelsen krever det at mennesket fullstendig oppgir, undertrykker og tilintetgjør de 12 ledd i årsakskjeden. Dette oppnås ved å følge den edle åtteleddede vei og denne fører deg til fullkommen erkjennelse og nirvana, som er den opplyste tilstand i sinnet. Det er altså den edle åttedelte veien som kan føre mennesket ut av livshjulet og lidelsen.

Med andre ord så handler de to første om hvordan buddhismen oppfatter virkeligheten og de to andre om hvordan frelsen forstås.

## Sammendrag

1. At smerte faktisk eksisterer.
2. At det er årsaker til at det vonde finnes.
3. At det eksisterer en tilstand der det vonde ikke finnes.
4. At det eksisterer en vei til den tilstanden der det vonde ikke finnes.
# 21. århundre

**21. århundre**
◄ **·**
19. århundre **·**
20. århundre
◄ **21. århundre** ►
22. århundre **·**
23. århundre **·**
►

Det **21. århundre** dekker årene 2001–2100.

## Viktige hendelser

* Terrorangrepet 11. september 2001
* Krigen i Afghanistan (2001–2021)
* Invasjonen av Irak i 2003
* Jordskjelvet og tsunamien i Indiahavet 2004
* Terrorangrepet i London 7. juli 2005
* Finanskrisen fra 2008
* Opprøret i den arabiske verden i 2011
* Terrorangrepene i Norge 2011
* Krigen i Ukraina (2014–)
* 14. juli 2015 – Den amerikanske romsonden New Horizons passerte dvergplaneten Pluto.
* Terrorangrepet i Paris 13. november 2015
* Terrorangrepet i Berlin 19. desember 2016
* Terrorangrepet mot Kabul Serena Hotell
* Terrorangrepet i Manchester 22. mai 2017
* Terrorangrepene på Sri Lanka 21. april 2019
* Moskéangrepet på New Zealand 2019
* 2019–2021 – Utbruddet av covid-19 blir århundrets hittil største pandemi.
* Russlands invasjon av Ukraina 2022

## Planlagte eller antatte fremtidige hendelser

* 1. januar 2021 Den tredje syklus i den Iviske kalender (0-895) avsluttes når år 2685 går over i 2686.
* 20. februar 2021 Verdens skjelldyrdag (som feires årlig tredje lørdag i februar)
* 13. april 2029 – Asteroiden 99942 Apophis passerer jorden innenfor månens bane.
* 19. januar 2038 kl. 03:14:08 UTC – 2³¹ sekunder siden 1. januar 1970 00:00:00 UTC, programmer som bruker 32-bits lagring av UNIX-klokke vil feile.
* 2061: Halleys komet vender tilbake
* 2097: Det blir ny solformørkelse.

## Årstall

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2000-årene** | 2001 | 2002 | 2003 | 2004 | 2005 | 2006 | 2007 | 2008 | 2009 |
| **2010-årene** | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| **2020-årene** | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
| **2030-årene** | 2030 | 2031 | 2032 | 2033 | 2034 | 2035 | 2036 | 2037 | 2038 | 2039 |
| **2040-årene** | 2040 | 2041 | 2042 | 2043 | 2044 | 2045 | 2046 | 2047 | 2048 | 2049 |
| **2050-årene** | 2050 | 2051 | 2052 | 2053 | 2054 | 2055 | 2056 | 2057 | 2058 | 2059 |
| **2060-årene** | 2060 | 2061 | 2062 | 2063 | 2064 | 2065 | 2066 | 2067 | 2068 | 2069 |
| **2070-årene** | 2070 | 2071 | 2072 | 2073 | 2074 | 2075 | 2076 | 2077 | 2078 | 2079 |
| **2080-årene** | 2080 | 2081 | 2082 | 2083 | 2084 | 2085 | 2086 | 2087 | 2088 | 2089 |
| **2090-årene** | 2090 | 2091 | 2092 | 2093 | 2094 | 2095 | 2096 | 2097 | 2098 | 2099 |
| **2100-årene** | 2100 |

## Se også

* Århundre